Raimo Nissi

Raimo Ilmari Nissi (s. 25. elokuuta 1943 Turku) on suomalainen suunnistaja, jonka menestyksekkäimmät vuodet ajoittuivat ajanjaksolle 1963–1972. 

Raimo Nissi oli aktiivisuunnistusaikanaan yksi harvoista suomalaisista suunnistuksen Pohjoismaisista mestareista. Nissi voitti nuorten Pohjoismaiden mestaruuden 1963 Karlstadissa voittaen toiseksi tulleen Ruotsin J-O Hagelbergin yli kolmella minuutilla. Samojen PM-kisojen viestissä Nissi saavutti pronssia yhdessä Hannu Haarman ja Pauli Reunamäen kanssa. Vuoden 1969 Pohjoismaisissa mestaruuskilpailuissa Nissi voitti viestimestaruuden yhdessä Tuomo Peltolan, Markku Salmisen ja Matti Mäkisen kanssa. Raimo Nissi edusti Suomea yhteensä kolmissa Pohjoismaiden mestaruuskilpailuissa (1963, 1965 ja 1969) ja yhdeksässä kesä- ja kolmessa hiihtosuunnistusmaaottelussa. Vuonna 1967 Ruotsin rastiviikolla haljennut polvilumpio vaikutti lopulta ratkaisevasti siihen, että Nissin aktiiviura päättyi 1970-luvun alkupuolella. 

Raimo Nissi on edustanut suunnistusurallaan suunnistusseura Maarian Mahtia v:sta 1963 ja tätä ennen Ruskon Yritystä. Maarian Mahdin paidassa hän on Jukolan viestissä sijoittunut parhaimmillaan Joutsenossa 1964 sijalle 11. ja Asikkalassa 1967 kuudenneksi. Vuoden 1965 Jukolassa Nissi oli ankkuriosuuden nopein, ja hän on juossut yhteensä 52 Jukolan viestiä v:sta 1963 alkaen. 

Raimo Nissi teki pitkän työuran sukutilansa maanviljelyn ohessa mm. Postin palveluksessa.

Saavutukset

Maaottelut 

 31.7.1965, Lammi (Suomi-Sveitsi), 3.	
 19.6.1966, Karkkila (Suomi-Ruotsi), 17.
 2.7.1967, Tallinna, Viro (Viro-Suomi), 3.
 10.8.1968, Norrköping, Ruotsi (Ruotsi-Suomi), 19.
 7.9.1968, Karkkila (Suomi-Ruotsi) 7.
 6.7.1969, Viitna, Viro (Viro-Suomi), 2.
 5.8.1969, Suomusjärvi (Suomi-Ruotsi), 5.
 4.10.1969, Dresden, DDR (Suomi-Sveitsi), 1.
 15.7.1970, Praha, Tsekkoslovakia (Tsekkoslovakia-Suomi), 6.

Hiihtosuunnistusmaaottelut 

 7.3.1970, Kärkölä (Suomi-Ruotsi), 8.
 6.3.1971, Östersund, Ruotsi (Ruotsi-Suomi), 6.
 11.3.1972, Vihti (Suomi-Norja-Ruotsi), 4.

Pohjoismaiden mestaruuskilpailut 

 28.9.1963, nuoret, Karlstad, Ruotsi, 1.
 29.9.1963, nuoret, viesti, Karlstad, Ruotsi, 3.
 16.10.1965, Hokksund, Norja, 16.
 27.9.1969, Kemiö, 19.
 28.9.1969, viesti, Kemiö, 1.

Suomen mestaruuskilpailut 

 30.9.1962, nuoret, Tenhola, 2.
 24.8.1963, nuoret, yö, Siuntio, 3.
 15.9.1963, nuoret, Korpilahti, 2.
 23.8.1964, Jyväskylän mlk., 6.
 24.10.1965, pitkä matka	Porvoon mlk., 5.
 18.9.1966, Lapua, 5.
 23.10.1966, pitkä matka	Paimio, 2.
 28.5.1967, viesti, Vehkalahti, 2.
 6.10.1968, pitkä matka,	Nummi, 9.
 25.8.1968, yö, Asikkala, 5.
 14.2.1970, hiihtosuunnistusviesti, Niinisalo, 2.
 14.6.1970, viesti, Taivalkoski, 4.
 13.9.1970, Askola, 2.
 11.10.1970, pitkä matka, Hinnerjoki, 6.
 4.10.1970, yö, Miehikkälä, 7.	
 13.2.1971, hiihtosuunnistusviesti, Vehkalahti, 5.
 20.2.1972, hiihtosuunnistus, Jyväskylä, 10.
 3.9.1972, Sotkamo, 2.
 9.2.1975, hiihtosuunnistus, Haukipudas, 7.

World Masters (WMOC) 

 7.1.2000, H55, Feilding, Uusi-Seelanti, 3.

Lähteet 

 Liimatainen, Rauno (toim.) (1981) Suuri suunnistusteos I. Jyväskylä.
 Liimatainen, Rauno (toim.) (1982) Suuri suunnistusteos II. Jyväskylä.
 Liimatainen, Rauno (toim.) (1985) Suuri suunnistusteos III. Saarijärvi.
 Helsingin Sanomat: 16.9.1963, 29.9.1963, 30.9.1963, 24.10.1966, 14.9.1970, 4.9.1972.
 results.jukola.com
 www.orienteering.org

Suomalaiset suunnistajat
Vuonna 1943 syntyneet
Elävät henkilöt